תאריך: 25.7.2024

**קול קורא - פנייה למציעים להציע הצעות –למתן שירותי ניהול תחום הפרסום על גבי שילוט ברחבי המועצה האזורית עמק הירדן**

1. החברה לפיתוח עמק הירדן בע"מ ("**החברה**"), מזמינה מציעים להגיש הצעות למתן שירותי ניהול תחום הפרסום על גבי שלטי חוצות ברחבי המועצה האזורית עמק הירדן (להלן: **"מנהל פרסום"**), תחום האחריות של מנהל הפרסום מפורט בסעיף 8 לפניה זו ובהסכם ההתקשרות (להלן וכאמור בסעיף 8 – **"השירותים"**). מובהר כי ההתקשרות הינה על בסיס מתן שירות קבלני, ולא יהיו יחסי עובד ומעביד בין הספק הזוכה ו/או בין מי מעובדיו שיעסוק במתן השירותים בפועל לבין החברה.
2. במועד פנייה זו, מוצבים ברחבי המועצה כ- 65 מתקני הפרסום (שלטים) כמפורט בנספח ג'1 לפנייה זו. במהלך תקופת ההתקשרות ייתכנו שינויים במכסת מתקני הפרסום שלעיל. מובהר, כי מנהל הפרסום לא יהא זכאי לכל תמורה או פיצוי בגין הגדלת ו/או הקטנת מכסת מתקני הפרסום, למעט במקרים בהם נאמר אחרת במפורש בהסכם ההתקשרות. **עוד מובהר, כי בכל מקום בפנייה זו ובהסכם ההתקשרות בו נכתב "שילוט" או "פרסום" הכוונה היא לשילוט ופרסום על גבי שלט חוצות סטטי ולא לשילוט דיגיטלי.**
3. מנהל הפרסום יוכל להיות יחיד אזרח מדינת ישראל הרשום כעוסק מורשה או תאגיד הרשום כדין במרשם התאגידים בישראל. במידה ויהיה זה תאגיד, יידרש התאגיד להקצות לביצוע תפקיד מנהל הפרסום, יחיד מטעמו שיבצע את התפקיד בפועל, ולציין בכתב את זהותו. **תכולת עבודת הפרסום המלאה תפורט במסגרת הסכם שירותים מפורט (להלן: "ההסכם המפורט**"), שהעתקו מצורף לפנייה זו **כנספח ג'**. החברה רשאית להכניס לפי שיקול דעתה הבלעדי עדכונים להסכם המפורט ולפנייה זו, לרבות במסגרת התייחסותה לשאלות ההבהרה. מובהר כי במקרה שהמציע יהיה תאגיד, לא ניתן יהיה להחליף את היחיד שיבצע את התפקיד מטעמו, אלא במקרים חריגים האמורים במפורש בהסכם המפורט.
4. **על כן, אנו פונים אליכם, ע"מ שתתנו הצעת מחיר לצורך מתן השירותים, ובכלל זאת בהתאם למסמכים המצורפים לפנייה זו.**
5. סיור מציעים ראשון יתקיים ביום רביעי בתאריך **7.8.2024 בשעה 8:00**, סיור מציעים שני יתקיים ביום חמישי בתאריך **8.8.24 בשעה 8:00**, בכניסה לבניין המועצה האזורית עמק הירדן (סמוך לצומת צמח). השתתפות בסיור מציעים הינה חובה ומהווה תנאי סף להגשת הצעה.

מציע המעוניין להגיע לאחד מהסיורים נדרש לאשר הגעה עד לתאריך **6.8.2024 בשעה 15:00** לכתובת מייל Office.pituach@j-v.org.il.

1. שאלות ובקשות הבהרה על מסמכי הפרויקט (לרבות פנייה זו), ניתן להעביר רק בכתב (קובץ WORD), עד לא יאוחר מיום **14.8.2024 בשעה 15:00**, לכתובת מייל Office.pituach@j-v.org.il. באחריות הפונים לוודא כי שאלותיהם הגיעו ליעדן במועד, בטלפון: 04-6153064. תשובות ישלחו לשואל ולמציעים, ויהוו חלק בלתי נפרד ממסמכי ההצעה, ועל כל מציע לצרף אותן להצעה כשהן חתומות על ידו. בהמשך, תתבקשו להעביר הצעתכם הכוללת פניה זו ונספחים א'-ג' חתומים וכל מסמך נלווה הנזכר בפנייה זו לכתובת המייל האמורה לעיל, **לא יאוחר מתאריך 22.8.2024 בשעה 15:00**.
2. **תנאי הסף ואמות המידה:**
   1. **תנאי הסף:**
3. לגורם שיוביל את מתן השירותים – ניסיון ניהולי בעבודה עם לקוחות בתחום המכירות ואוריינטציה דיגיטאלית.
4. השתתפות בסיור מציעים.
5. עוסק פטור / עוסק מורשה.
6. יכולת ניידות (רישיון נהיגה ורכב בבעלותו או ברשותו - כחלק מהתשלום הכולל).
   1. **אמות מידה לצורך בחירת ההצעה הזוכה:**
7. 40% מחיר; ההצעה הזולה ביותר (שיעור שכר הטרחה הנמוך ביותר) תקבל את מלוא הניקוד בגין רכיב זה (40 נקודות). הצעות המחיר הבאות תקבלנה ניקוד באופן יחסי להצעה הזולה ביותר.
8. 60% התרשמות; לרבות התרשמות מן המציע, מטיב הניסיון של המציע ומיכולתו לעמוד התחייבויותיו לפי נוהל זה. בין היתר, תתחשב החברה בניסיון המציע ביצוע עבודות דומות, המלצות שיתקבלו וכל שיקול רלוונטי אחר. יינתן יתרון לבעלי ניסיון בתחום הפרסום. לצורך כך, יש לפרט במסמכים נלווים את מידת הניסיון של המציע בתחום השירותים שלהלן. החברה תהיה רשאית במסגרת זאת, בין היתר, לראיין את המציע והמועמד מטעמו, לבקש המלצות מלקוחות של המציע, לבחון את המיומנויות האמורות בסעיף 9 להלן, ולהתרשם בדרכים נוספות.
9. **פירוט ודגשים לעניין מתן השירותים:**

הספק הזוכה ינהל, יתפעל וישווק את מתקני הפרסום ברחבי המועצה, ובין היתר –

* 1. ניהול כלל נכסי הפרסום של המועצה, כולל מסך TV;
  2. הצבה ועמידה ביעדים של מכירת שטחי פרסום, בכלל זה, גיוס עסקים חדשים ברחבי המועצה, שימור עסקים קיימים, הגדלת הפעילות והכנסות החברה מתחום השילוט;
  3. שיווק השלטים למוסדות חברות ומותגים ברמה הארצית (IKEA, H&O וכדו');
  4. אחריות לגביה, חוזים, חידוש וסיום עבודה מול קבלני משנה וספקים בנושא תקינות השלטים וסביבתם.
  5. מתן שירות לפרסום מטעם המועצה במחיר הנקוב בחוזה;
  6. ניהול הקשר עם קבלן של תליה והורדה של שלטים:
     1. הגשת דו"ח חודשי לפני תשלום לקבלן תליה הורדה וגיזום – כתנאי לתשלום;
     2. ניהול הקשר עם קבלן תליה \ הסרה וגיזום שיחים מסתירים, בתוך כך: מסגרות השלטים ושלטים שנתלו, גיזום שיחים מפריעים;
     3. ניהול המענה לתיקון ו/או קלקול או ליקוי בשלטים באמצעות קבלנים של החברה;
  7. הגשת דו"ח שנתי של הוצאות \ הכנסות ורווחים, יכלול המלצות להגדלת הרווחים מפרסום.
  8. ממועד תחילת תקופת ההתקשרות, הספק יהא אחראי לתקינות ותחזוקת כל מתקני הפרסום נשוא פנייה זו המוצבים בשטח המועצה, וכן שלטים שיוצבו בעתיד על ידי המועצה ו/או החברה, ככל שיוצבו.
  9. השירותים לא יבוצעו ממשרדי החברה, מנהל הפרסום יבצע את השירותים מביתו או מכל מקום אחר בו ייבחר, למעט אם יידרש מנהל הפרסום להגיע למשרדי החברה לפגישה תקופתית עם מנכ"ל החברה, ככל שיידרש, ואשר תתואם עמו מראש.

1. **כישורים נדרשים:**
   1. יכולת בינאישית מול החברה ולקוחות;
   2. חשיבה יצירתית לקידום מכירות;
   3. עצמאות ויוזמה;
   4. זמינות טלפונית מלאה ללקוחות / לחברה;
   5. ניהול מסמכים והחוזים בתוכנת - DOC EAZY (ניתן ללמידה בקלות);
   6. שליטה מלאה בתוכנות אופיס ובפרט ב- WORD ,EXCEL;
   7. פניות לישיבה במשרדי החברה בכל רבעון.
2. **תקופת ההתקשרות**: ממועד חתימת ההסכם המפורט ע"י החברה ולמשך 16 חודשים. על הספק הזוכה להיערך לתחילת מימוש ההתקשרות בתוך 14 ימים ממועד קבלת הודעת הזכייה.
3. **תמורה**:
   1. מחיר התמורה המירבי הינו 3,500 ש"ח לחודש לא כולל מע"מ (להלן: **"המחיר המירבי"**). על המציע להגיש הצעתו לתשלום חודשי גלובאלי ביחס למחיר המירבי, ללא צירוף מע"מ, על גבי נספח ב'. **לא ניתן להציע מחיר גבוה מהמחיר המירבי, ומי שיעשה כן הצעתו תיפסל על הסף.**
   2. התשלום הכולל בגין השירותים המפורטים בסעיף 8 יהיה על פי הצעת המציע כאמור בנספח ב', שתכלול שיעור שכר טרחה כולל עבור כל השירותים, כולל נסיעות, לרבות העבודות הנלוות הרלוונטיות, בצירוף מע"מ.
   3. מובהר, כי במסגרת הצעת המחיר עליכם לציין שיעור שכר טרחה סופי, ללא הסתייגות כלשהי ומבלי להתייחס לתנאי תשלום, הנחות מקדמיות כלשהן, או דבר נוסף שעשוי להשפיע באופן כלשהו על המחירים המוצעים.
   4. בסוף תקופת ההתקשרות, מנהל הפרסום יוכל לקבל בונוס תקופתי (על פני תקופת ההתקשרות) על השגת מטרות ויעדים בהתאם לתנאים ולמנגנון הבונוס המפורטים בהסכם ההתקשרות, הבונוס המרבי שמנהל הפרסום יוכל לקבל יהיה בסך של עד 9,000 ש"ח (כולל מע"מ).
   5. תנאי התשלום הינם כמפורט בהסכם המפורט שבנספח ג'.
4. **מסמכים להגשה במסגרת ההצעה:** 
   1. יש לכלול בהצעתכם מסמך זה חתום + נספח א' + נספח ב'+ נספח ג'.
   2. מסמך זיהוי - העתק תעודת התאגדות במקרה של תאגיד; העתק תעודת זהות במקרה של יחיד וכן תעודת עוסק מורשה.
   3. אישור תקף על ניהול ספרי מס הכנסה לפי חוק אישור תקף על ניהול פנקסי חשבונות ורשומות על פי חוק עסקאות גופים ציבוריים, תשל"ו- 1976 ואישור תקף על פטור מניכוי מס במקור.
5. **נושאים נוספים:**
   1. החברה תהיה רשאית לבקש מכם כל מידע, הבהרות פרטים ו/או השלמות נדרשות, בהתאם לשיקול דעתה.
   2. החברה או מי מטעמה יהיו רשאים לזמן את המציעים, **כולם או חלקם לפי שיקול דעתה הבלעדי,**  ו/או את המועמד מטעמם לראיון/נות, שבמהלכם יתכן וייבחנו המציעים בעניינים המפורטים במסמכים שהגישו ואת הכישורים הנדרשים לצורך מתן השירותים. החברה או מי מטעמה יהיו רשאים לאסוף מידע ונתונים גם באופן עצמאי ואקטיבי.
   3. קיום ההתקשרות מותנה בחתימה ללא הסתייגויות על הסכם מפורט למתן השירותים במועד שתקבע החברה ובאישור היועץ המשפטי של החברה בדבר היעדר ניגוד עניינים. בקשר עם העדר ניגוד עניינים ימלאו ויחתמו המציע (ובמקרה של תאגיד, אף בעלי השליטה בו) שאלונים לאיתור חשש לניגוד עניינים ו/או מסמכים נוספים בקשר עם כך.
   4. למען הסר ספק –אין החברה מתחייבת לקבל כל הצעה שהיא, וניתן לבטל את ההליך ו/או הנוהל בכל עת, וכן להכניס בו שינויים, עדכונים ו/או הבהרות על ידי החברה, לפי שיקול דעתה.
   5. על ההצעה לכלול את כל השירותים המבוקשים – היה ותוגש הצעה שתחריג שירות כלשהו או הייעוץ או חלק אחר מהשירותים, תעמוד לחברה, בין היתר זכות לפסול אותה מיידית.
   6. עליכם לחתום על פניה זו בתחתיתה.
   7. כל תוספת או גריעה או הערה על גבי מסמך זה (למעט חתימת המציע) יעניקו לחברה זכות לפסול את ההצעה.

בברכה,

**החברה לפיתוח עמק הירדן בע"מ**

\_\_\_\_\_\_\_\_\_\_\_\_\_\_\_\_\_\_\_\_\_

חתימת וחותמת המציע

**נספח א' – פרטי המציע**

1. **פרטי המציע**:

|  |  |
| --- | --- |
|  | שם המציע (כפי שמופיע במשרד הפנים או ברשם החברות/שותפויות וכיוצ"ב): |
|  | מס' זיהוי (ת.ז./מס' תאגיד): |
|  | מס' עוסק מורשה: |
|  | כתובת ראשית של המציע: |
|  | מס' טלפון: |
|  | דוא"ל: |

1. היחיד אשר יבצע ויוביל את מתן השירותים מטעם המציע יהיה (נא לפרט שם ות"ז): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_  
 חתימה שם

**נספח ב' - הצעת מחיר**

לכבוד: החברה לפיתוח עמק הירדן בע"מ ("החברה")

הנדון: **הצעת מחיר למתן שירותי למתן שירותי ניהול תחום הפרסום על גבי שילוט ברחבי המועצה האזורית עמק הירדן**

שם מלא של המציע:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, מס' זיהוי: \_\_\_\_\_\_\_\_\_\_\_\_\_\_\_\_\_\_.

בהמשך לפנייה למציעים למתן שירותי ניהול תחום הפרסום **("הפנייה להצעות"),** אשר הצעת מחיר זו מצורפת אליה כנספח ב', אני המציע, מאשר, מצהיר ומתחייב כדלקמן:

1. ידוע לי, כי המחיר המירבי עבור מתן השירותים הנו סך גלובאלי של 3,500 ₪ לא כולל מע"מ לחודש.
2. מלוא שכר הטרחה הנדרש על ידי בקשר עם מתן שירותי ניהול תחום הפרסום על גבי שילוט ברחבי המועצה האזורית עמק הירדן, ביחס למחיר המירבי, הינו:

**מחיר (שכר טרחה) גלובאלי חודשי בסך \_\_\_\_\_\_\_\_\_ש"ח (לא כולל מע"מ), וזאת עבור כלל השירותים המפורטים בפנייה לקבלת הצעות ובהסכם המפורט, בהתאם לתנאי התשלום ואבני הדרך האמורים בהסכם המפורט.**

**בהמשך לאמור לעיל, אני מצהיר ומתחייב כדלקמן:**

1. הצעתי הינה בגין הפנייה להצעות, כתשובה אליה וכוללת את כל האמור בפנייה להצעות.
2. שכר הטרחה אשר מופיע בהצעתי כפי שתואר לעיל הינו סופי ולא ישולם לי או למי מטעמי בקשר עם הפרויקט ו/או הנלווה אליו ו/או השירותים שאספק, תשלום נוסף או אחר כלשהו. תנאי התשלום יהיו כפי שייקבע על ידיכם (החברה), לרבות במסגרת ההסכם המפורט אשר יחתם" מול המציע שייבחר על ידיכם (ככל שייבחר), לפי שיקול דעתכם.
3. ברור לי כי במסגרת ההסכם המפורט אהיה מחויב בין היתר, להסדיר ביטוח בקשר עם השירותים שעלי לספק.
4. במידה ולא אחתום על ההסכם המפורט באופן מלא וללא הסתייגויות בתוך 10 ימים ממועד ההודעה על זכייתי (ככל שתהיה), תעמוד לחברה, בין היתר, זכות לפסול את הצעתי, כך שלא יהיה לה עוד תוקף, וזאת מבלי שהדבר ייחשב כהפרה של החברה ומבלי שתהיה לי טענה או דרישה בקשר עם כך, ומבלי לגרוע מזכויות החברה.
5. אני מתחייב כי אמציא ליועץ המשפטי של החברה כל מידע הדרוש לו על מנת לבחון האם קיים חשש לניגוד עניינים וכי אם אבחר, אעמוד בתנאים הקבועים בחוזר מנכ"ל משרד הפנים 2/2011.

ולראיה באתי על החתום ביום\_\_\_\_\_\_\_\_\_\_\_\_\_\_\_\_:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

שם המציע חתימה וחותמת